Α4-0099/96

Πρόταση απόφασης του Συμβουλίου σχετικά με την έγκριση ενός προγράμματος μη νομοθετικών μέτρων για τη βελτίωση της ασφάλειας και της υγείας στο χώρο εργασίας (COM-(95)0282 C4-0386/95 - 95/0155-(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Τίτλος

>Αρχικό κείμενο>

Πρόταση απόφασης του Συμβουλίου σχετικά με την έγκριση ενός προγράμματος μη νομοθετικών μέτρων για τη βελτίωση της ασφάλειας και της υγείας στο χώρο εργασίας

>Κείμενο μετά την ψηφοφορία στο ΕΚ>

Πρόταση απόφασης του Συμβουλίου σχετικά με την έγκριση ενός κοινοτικού προγράμματος μη νομοθετικών μέτρων για τη βελτίωση της ασφάλειας, της υγιεινής στο χώρο εργασίας

(Τροπολογία 2)

Αιτιολογική σκέψη 3α (νέα)

>Κείμενο μετά την ψηφοφορία στο ΕΚ>

συνειδητοποιώντας τη σημασία ενός βελτιωμένου εργασιακού περιβάλλοντος, κατάλληλου για την ψυχική υγεία του εργαζομένου, στο οποίο θα υπάρχει βέλτιση αξιοποίηση των ανθρωπίνων πόρων, γεγονός που θα ευνοεί την ευελιξία του εργοδότη και την ικανοποίηση του εργαζομένου;

(Τροπολογία 3)

Αιτιολογική σκέψη 5α (νέα)

>Κείμενο μετά την ψηφοφορία στο ΕΚ>

Ότι για να βοηθήσει στην επίταση της συνειδητοποίησης αυτής, το Ευρωπαϊκό Κοινοβούλιο στο ψήφισμά του της 6ης Μαΐου 1994 σχετικά με το γενικό πλαίσιο δράσης της Επιτροπής στον τομέα της ασφάλειας και της υγείας στον τόπο εργασίας (1994-2000)(1), πρότεινε τη δημιουργία ενός προγράμματος που θα αποκαλείται «Δράση ασφάλειας για την Ευρώπη» (SAFE)

(1) ΕΕ C 205, της 25.07.1994, σ. 478

>Αρχικό κείμενο>

ότι, εξαιτίας της ύπαρξης άλλων κοινοτικών προγραμμάτων και πρωτοβουλιών, πλήρως ή εν μέρει σχετικών με την υγεία και την ασφάλεια στον χώρο της εργασίας, απαιτείται εξασφάλιση της συνοχής των διαφόρων κοινοτικών ενεργειών;

>Κείμενο μετά την ψηφοφορία στο ΕΚ>

ότι, εξαιτίας της ύπαρξης άλλων κοινοτικών προγραμμάτων και πρωτοβουλιών, πλήρως ή εν μέρει σχετικών με την υγεία και την ασφάλεια στον χώρο της εργασίας, απαιτείται εξασφάλιση της συνοχής και της δημοσιονομικής συμπληρωματικότητας των διαφόρων κοινοτικών ενεργειών;

(Τροπολογία 5)

Άρθρο 1

>Αρχικό κείμενο>

Εγκρίνεται κοινοτικό πρόγραμμα μη νομοθετικών μέτρων με στόχο τη βελτίωση της ασφάλειας και της υγείας στο χώρο της εργασίας για πενταετή περίοδο, από 1ης Ιανουαρίου 1996 μέχρι 31 Δεκεμβρίου 2000.

Το πρόγραμμα περιλαμβάνει:

>Κείμενο μετά την ψηφοφορία στο ΕΚ>

Εγκρίνεται κοινοτικό πρόγραμμα («SAFE» - Safety Action for Europe) για τη βελτίωση της ασφάλειας και της υγείας και την πρόληψη ή τον περιορισμό των κινδύνων στο χώρο εργασίας ιδίως στις μικρομεσαίες επιχειρήσεις, για πενταετή περίοδο, από 1ης Ιανουαρίου 1996 μέχρι 31 Δεκεμβρίου 2000.

>Αρχικό κείμενο>

- κατευθύνσεις και βασικό ενημερωτικό υλικό για την ορθή εφαρμογή της κοινοτικής νομοθεσίας; βελτίωση της ενημέρωσης, της εκπαίδευσης και της κατάρτισης; διερεύνηση βασικών προβληματικών τομέων, όπως αναφέρονται στο Παράρτημα Ι,

>Αρχικό κείμενο>

- το πρόγραμμα SAFE (Safety Action for Europe), που αναφέρεται στο Παράρτημα ΙΙ και στοχεύει στη βελτίωση της ασφάλειας, της υγιεινής και της υγείας στον τόπο εργασίας, ιδίως σε μικρομεσαίες επιχειρήσεις.

(Τροπολογία 6)

Άρθρο 1α (νέο)

>Κείμενο μετά την ψηφοφορία στο ΕΚ>

Το πρόγραμμα έχει ως γενικό στόχο την υποστήριξη σε ευρωπαϊκό επίπεδο δράσεων που στοχεύουν στη βελτίωση του εργασιακού περιβάλλοντος, της οργάνωσης της εργασίας και των πρακτικών εργασίας μέσω

>Κείμενο μετά την ψηφοφορία στο ΕΚ>

- της προώθησης και της ανάπτυξης πρακτικών λύσεων για τους κινδύνους στο χώρο εργασίας

>Κείμενο μετά την ψηφοφορία στο ΕΚ>

- της παροχής στήριξης για τον προσδιορισμό και τη διάδοση των βέλτιστων πρακτικών για την καταπολέμηση των επαγγελματικών ατυχημάτων και ασθενειών

>Κείμενο μετά την ψηφοφορία στο ΕΚ>

- της προώθησης μέσων για την αποτελεσματική εφαρμογή της κοινοτικής νομοθεσίας στον τομέα της υγείας και της ασφάλειας

>Κείμενο μετά την ψηφοφορία στο ΕΚ>

- της προώθησης καινοτόμων προσεγγίσεων στους αναδυόμενους τομείς επαγγελματικού κινδύνου

>Κείμενο μετά την ψηφοφορία στο ΕΚ>

- της προώθησης της εκπαίδευσης και της κατάρτισης που αποβλέπουν στη βελτίωση της επίγνωσης της κοινοτικής νομοθεσίας και στη βελτίωση της ευαισθητοποίησης ως προς το εργασιακό περιβάλλον.

(Τροπολογία 7)

Άρθρο 2

>Αρχικό κείμενο>

Η Επιτροπή εξασφαλίζει την εφαρμογή των ενεργειών που καθορίζονται στα Παραρτήματα Ι και ΙΙ σύμφωνα με το άρθρο 5 και 6 σε στενή συνεργασία με τα κράτη μέλη και τους φορείς και τους οργανισμούς που δραστηριοποιούνται στον τομέα της ασφάλειας, της υγιεινής και της υγείας στον τόπο εργασίας.

>Κείμενο μετά την ψηφοφορία στο ΕΚ>

Η Επιτροπή εξασφαλίζει την εφαρμογή των ενεργειών που καθορίζονται στο Παράρτημα Ι σύμφωνα με το άρθρο 5 και 6 σε στενή συνεργασία με τα κράτη μέλη και τους φορείς και τους οργανισμούς που δραστηριοποιούνται στον τομέα της ασφάλειας, της υγιεινής και της υγείας στον τόπο εργασίας.

(Τροπολογία 8)

Άρθρο 3

>Αρχικό κείμενο>

Η Επιτροπή εξασφαλίζει τη συνοχή και τη συμπληρωματικότητα των κοινοτικών ενεργειών που πρόκειται να εφαρμοσθούν στο πλαίσιο αυτού του προγράμματος και των άλλων σχετικών κοινοτικών προγραμμάτων και πρωτοβουλιών.

>Κείμενο μετά την ψηφοφορία στο ΕΚ>

Η Επιτροπή εξασφαλίζει τη συνοχή και τη συμπληρωματικότητα των κοινοτικών ενεργειών που πρόκειται να εφαρμοσθούν σε αυστηρές βάσεις δημοσιονομικής διαφάνειας στο πλαίσιο αυτού του προγράμματος και των άλλων σχετικών κοινοτικών προγραμμάτων και πρωτοβουλιών, καθώς και το έργο που διεκπεραιώνει το Ευρωπαϊκό Ίδρυμα για τη Βελτίωση των Συνθηκών Διαβίωσης και Εργασίας και η Ευρωπαϊκή Υπηρεσία Ασφάλειας και Υγείας στο Χώρο Εργασίας, σε ένα πλαίσιο αυστηρής δημοσιονομικής διαφάνειας.

(Τροπολογία 9)

Άρθρο 4

>Αρχικό κείμενο>

(1) Οι ενέργειες που αναφέρονται στο Παράρτημα Ι πραγματοποιούνται από την Κοινότητα, τα κράτη μέλη, τους κοινωνικούς εταίρους και δημόσιους ή ιδιωτικούς οργανισμούς. Οι αιτήσεις για τη χρηματοδότηση των ενεργειών αυτών υποβάλλονται στην Επιτροπή.

>Κείμενο μετά την ψηφοφορία στο ΕΚ>

(1) Οι ενέργειες που αναφέρονται στο Παράρτημα ΙΙ πραγματοποιούνται από τα κράτη μέλη, τους κοινωνικούς εταίρους και δημόσιους ή ιδιωτικούς οργανισμούς.

>Αρχικό κείμενο>

(2) Οι ενέργειες που αναφέρονται στο Παράρτημα ΙΙ πραγματοποιούνται από τα κράτη μέλη, τους κοινωνικούς εταίρους και δημόσιους ή ιδιωτικούς οργανισμούς. Οι αιτήσεις για τη χρηματοδότηση των ενεργειών αυτών υποβάλλονται στην Επιτροπή.

>Κείμενο μετά την ψηφοφορία στο ΕΚ>

(2) Οι αιτήσεις για τη χρηματοδότηση των ενεργειών αυτών υποβάλλονται είτε στην Επιτροπή από τα αρμόδια όργανα που ορίζουν τα κράτη μέλη είτε απευθείας στην Επιτροπή με αντίγραφο της αίτησης προς το αρμόδιο όργανο του κράτους μέλους του υποβάλλοντος την αίτηση.

>Κείμενο μετά την ψηφοφορία στο ΕΚ>

(3) Σε περίπτωση πολυμερών έργων οι συμμετέχοντες που αναφέρονται στην παράγραφο 1, αποφασίζουν ποιό αρμόδιο όργανο θα υποβάλει την αίτηση στην Επιτροπή. Ωστόσο, όταν η αίτηση υποβάλλεται απ' ευθείας στην Επιτροπή αντίγραφα διαβιβάζονται σε όλα τα αρμόδια όργανα των εμπλεκομένων κρατών μελών.

(Τροπολογία 10)

Άρθρο 5

>Αρχικό κείμενο>

Η επιλογή των σχεδίων που χρημαδοτούνται και ο καθορισμός του ποσού της χρηματοοικονομικής ενίσχυσης σε συμφωνία με τους στόχους και τα κριτήρια που αναφέρονται στα Παραρτήματα Ι, ΙΙ, και ΙΙΙ, πραγματοποιείται σύμφωνα με τη διαδικασία που προβλέπεται στο άρθρο 6 παρ. 2.

>Κείμενο μετά την ψηφοφορία στο ΕΚ>

Η επιλογή των σχεδίων που χρημαδοτούνται και ο καθορισμός του ποσού της χρηματοοικονομικής ενίσχυσης σε συμφωνία με τους στόχους και τα κριτήρια που αναφέρονται στα Παραρτήματα ΙΙ, και ΙΙΙ πραγματοποιείται σύμφωνα με τη διαδικασία που προβλέπεται στο άρθρο 6.

>Κείμενο μετά την ψηφοφορία στο ΕΚ>

Η κοινοτική οικονομική συνεισφορά είναι:

>Κείμενο μετά την ψηφοφορία στο ΕΚ>

- γενικώς 60% κατ' ανώτατο όριο

>Κείμενο μετά την ψηφοφορία στο ΕΚ>

- έως 90% για ΜΜΕ με λιγότερους από 50 υπαλλήλους.

>Κείμενο μετά την ψηφοφορία στο ΕΚ>

Πρέπει να ληφθεί υπόψη μια ισόρροπη γεωγραφική κάλυψη για τη χρηματοδότηση των σχεδίων σύμφωνα με το εν λόγω πρόγραμμα.

(Τροπολογία 11)

Άρθρο 6, πρώτο εδάφιο

>Αρχικό κείμενο>

Η Επιτροπή επικουρείται από μια επιτροπή συμβουλευτικού χαρακτήρα που αποτελείται από τους εκπροσώπους των κρατών μελών και προεδρεύεται από τον εκπρόσωπο της Επιτροπής.

>Κείμενο μετά την ψηφοφορία στο ΕΚ>

Χωρίς να θιγεί ο ρόλος της Συμβουλευτικής Επιτροπής για την Ασφάλεια, την υγιεινή και υγεία στο χώρο εργασίας η Επιτροπή επικουρείται από μια επιτροπή συμβουλευτικού χαρακτήρα που αποτελείται από τους εκπροσώπους των κρατών μελών και προεδρεύεται από τον εκπρόσωπο της Επιτροπής.

(Τροπολογία 12)

Άρθρο 6, εδάφιο 1α (νέο)

>Κείμενο μετά την ψηφοφορία στο ΕΚ>

Οι συνεδριάσεις της επιτροπής είναι κατ' αρχήν δημόσιες εκτός εάν ληφθεί και δημοσιευθεί εγκαίρως δεόντως αιτιολογημένη συγκεκριμένη απόφαση περί του εναντίου. Η επιτροπή δημοσιεύει τις ημερήσιες διατάξεις δύο εβδομάδες πριν από τις συνεδριάσεις. Δημοσιεύει τα πρακτικά των συνεδριάσεων. Τηρεί δημόσιο πρωτόκολλο με τις δηλώσεις συμφερόντων των μελών της.

(Τροπολογία 13)

Άρθρο 6α (νέο)

>Κείμενο μετά την ψηφοφορία στο ΕΚ>

Η Επιτροπή συμβουλεύεται την επιτροπή που αναφέρεται στο άρθρο 6 επί παντός θέματος που αφορά την εφαρμογή της παρούσας απόφασης.

>Κείμενο μετά την ψηφοφορία στο ΕΚ>

Όποτε διενεργείται τέτοια διαβούλευση, δύο εκπρόσωποι της οργάνωσης των εργοδοτών και δύο εκπρόσωποι των συνδικάτων των εργαζομένων, που ορίζονται από την Επιτροπή με βάση τις προτάσεις των ομάδων των μελών που εκπροσωπούν τις οργανώσεις των εργοδοτών και τα συνδικάτα στη συμβουλευτική επιτροπή για την Ασφάλεια, την Υγιεινή και την Προστασία της Υγείας στο Χώρο Εργασίας, συμμετέχουν στο έργο της επιτροπής ως παρατηρητές.

>Κείμενο μετά την ψηφοφορία στο ΕΚ>

Έχουν δικαίωμα να ζητήσουν η θέση τους να καταγραφεί στα πρακτικά των συνεδριάσεων της επιτροπής.

(Τροπολογία 14)

Άρθρο 8, παράγραφος 1, εδάφιο 1α (νέο)

>Κείμενο μετά την ψηφοφορία στο ΕΚ>

Η Επιτροπή με τη βοήθεια της Ευρωπαϊκής Υπηρεσίας για την Ασφάλεια και την Υγεία στο Χώρο Εργασίας θα θεσπίσει Κέντρο πληροφόρησης για μικρομεσαίες επιχειρήσεις και άλλους αιτούντες οργανισμούς με σκοπό την παροχή πρακτικών συμβουλών για τη διατύπωση και την ανάπτυξη προτάσεων σχεδίων. Το κέντρο πληροφόρησης θα παρέχει λεπτομερείς πληροφορίες για πρόσωπα προς επαφή σε τοπικό και εθνικό επίπεδο όσον αφορά τον τομέα της υγείας και της ασφάλειας. Επιπλέον θα παρέχει γραμμή άμεσης καθοδήγησης ((helpline) και πλήρη υπηρεσία ανοικτής γραμμής.

(Τροπολογία 15)

Άρθρο 8, παράγραφος 1α (νέα)

>Κείμενο μετά την ψηφοφορία στο ΕΚ>

(1α) Η Επιτροπή θα αναπτύξει πρότυπα κριτήρια όσον αφορά τη διάδοση των αποτελεσμάτων των ενεργειών που έχουν αναληφθεί στο πλαίσιο του εν λόγω προγράμματος. Τα εν λόγω κριτήρια θα περιλαμβάνουν κατευθυντήριες γραμμές για:

>Κείμενο μετά την ψηφοφορία στο ΕΚ>

- την προώθηση των αποτελεσμάτων των σχεδίων στον Τύπο τους εργοδότες τους εργαζομένους και τα ενδιαφερόμενα μέρη.

>Κείμενο μετά την ψηφοφορία στο ΕΚ>

- την ανάμειξη εκλεγμένων εκπροσώπων για την προώθηση των αποτελεσμάτων.

>Κείμενο μετά την ψηφοφορία στο ΕΚ>

Για την ανάπτυξη των εν λόγω κριτηρίων μπορεί να συμβουλευτεί την Ευρωπαϊκή Υπηρεσία για την Ασφάλεια και την Υγεία στο Χώρο Εργασίας.

(Τροπολογία 16)

Άρθρο 8, παράγραφος 2

>Αρχικό κείμενο>

(2) Η Επιτροπή θα υποβάλει στο Ευρωπαϊκό Κοινοβούλιο, το Συμβούλιο και την Οικονομική και Κοινωνική Επιτροπή μεσοπρόθεσμη έκθεση σχετικά με τις ενέργειες που αναλήφθηκαν καθώς επίσης και μια γενική έκθεση μέχρι τις 31 Δεκεμβρίου 2001.

>Κείμενο μετά την ψηφοφορία στο ΕΚ>

(2) Τα αποτελέσματα του προγράμματος αξιολογούνται αντικειμένικά από την Επιτροπή με τη βοήθεια των εξωτερικών οργανώσεων, στις οποίες συμπεριλαμβάνεται, εάν χρειασθεί, η Ευρωπαϊκή Υπηρεσία για την ασφάλεια και την υγεία στον τόπο εργασίας. Με βάση τα αποτελέσματα αυτά και το αργότερο μέχρι της 30 Ιουνίου 1998, η Επιτροπή καθώς και στη Συμβουλευτική Επιτροπή για την ασφάλεια, την υγιεινή και την προστασία της υγείας στο χώρο εργασίας θα υποβάλει στο Ευρωπαϊκό Κοινοβούλιο, το Συμβούλιο και την Οικονομική και Κοινωνική Επιτροπή μεσοπρόθεσμη έκθεση σχετικά με τις ενέργειες που αναλήφθηκαν, συμπεριλαμβανομένης λεπτομερούς μελέτης των αρμοδιοτήτων και δραστηριοτήτων που αναλήφθηκαν εν προκειμένω από τους ενδιαφερόμενους ειδικευμένους οργανισμούς και με ευθύνη τους, καθώς επίσης και μια γενική έκθεση αξιολόγησης όπου θα καταδεικνύεται ο αντίκτυπος του προγράμματος στις δομές και τα τμήματα του πληθυσμού που αφορά η δράση, το αργότερο έως τις 30 Ιουνίου 2001.

(Τροπολογία 17)

ΠΑΡΑΡΤΗΜΑ Ι

>Αρχικό κείμενο>

Ι

>Κείμενο μετά την ψηφοφορία στο ΕΚ>

Διαγράφεται

(Τροπολογία 18)

ΠΑΡΑΡΤΗΜΑ ΙΙ

>Αρχικό κείμενο>

Πρόγραμμα SAFE (Safety Action For Europe) που στοχεύει στη βελτίωση της ασφάλειας, της υγιεινής και της υγείας κατά την εργασία, ιδίως στις μικρομεσαίες επιχειρήσεις.

>Κείμενο μετά την ψηφοφορία στο ΕΚ>

Ενέργειες για τη βελτίωση των προτύπων ασφάλειας και υγείας στο χώρο εργασίας, ιδίως στις μικρομεσαίες επιχειρήσεις.

>Αρχικό κείμενο>

(1996-2000)

>Κείμενο μετά την ψηφοφορία στο ΕΚ>

(1996-2000)

>Αρχικό κείμενο>

1. Στο πλαίσιο του προγράμματος SAFE θα υποστηριχθούν σχέδια πρακτικής φύσης που έχουν ως στόχο να καταδείξουν:

- την προώθηση βελτιώσεων του περιβάλλοντος εργασίας που αποβλέπουν ειδικά στην ασφάλεια, στην υγεία κατά την εργασία, κυρίως στις μικρομεσαίες επιχειρήσεις;

- τη βελτίωση στην οργάνωση εργασιακών πρακτικών που επηρεάζουν τη συμπεριφορά ως προς την ασφάλεια και την υγεία κατά την εργασία με στόχο τη μείωση των εργατικών ατυχημάτων και των επαγγελματικών ασθενειών.

>Κείμενο μετά την ψηφοφορία στο ΕΚ>

Το πρόγραμμα στοχεύει στην υποστήριξη πρακτικών σχεδίων που αποσκοπούν στη βελτίωση του εργασιακού περιβάλλοντος όσον αφορά την ασφάλεια και την υγεία των εργαζομένων, σύμφωνα με τους γενικούς στόχους που παρατίθενται στο άρθρο 1α. Ειδικότερα, θα υποστηρίξει έργα που έχουν σχέση με ένα ή περισσότερα από τα κάτωθι σημεία:

1. Προώθηση εργασιακών χώρων αναφοράς που θα έχουν προωθήσει πρακτικές λύσεις για τους κινδύνους στο χώρο εργασίας και που μπορούν να λειτουργήσουν ως πρότυπα.

>Αρχικό κείμενο>

2. Ένας από τους στόχους του προγράμματος SAFE, συνεπώς, η υποστήριξη πρακτικών που αποβλέπουν στη βελτίωση των συνθηκών, της οργάνωσης και των πρακτικών εργασίας που μπορεί να αφορούν ένα συγκεκριμένο πρόβλημα που επηρεάζει την ασφάλεια και την υγεία στο χώρο εργασίας ή να καταδεικνύουν τις βέλτιστες πρακτικές για την αντιμετώπιση εργατικών ατυχημάτων ή/και επαγγελματικών ασθενειών ή τους τρόπους και τα μέσα για την αποτελεσματική τήρηση της κοινοτικής νομοθεσίας από μεμονωμένες επιχειρήσεις ή εταιρίες.

>Κείμενο μετά την ψηφοφορία στο ΕΚ>

2. Πρωτοβουλίες στον τομέα της πληροφόρησης, της κατάρτισης και της εκπαίδευσης που στοχεύουν στη βελτίωση της γνώσης της νομοθεσίας για θέματα υγείας και ασφάλειας και τη βελτίωση της ευαισθητοποίησης για θέματα ασφάλειας και υγείας στο χώρο εργασίας.

>Αρχικό κείμενο>

3. Αυτός είναι ο λόγος για τον οποίον το πρόγραμμα SAFE θα υποστηρίξει επίσης την ανάπτυξη των εργασιακών χώρων αναφοράς, στους οποίους εφαρμόζονται πρακτικές λύσεις για τους κινδύνους στο χώρο εργασίας και οι οποίοι θα χρησιμεύσουν ως πρότυπο για τις επιχειρήσεις εκείνες που θα ήθελαν να αλλάξουν τους χώρους εργασίας ή να σχεδιάσουν νέους. Το πρόγραμμα θα προωθήσει επίσης καινοτόμες προσεγγίσεις όσον αφορά τους νέους τομείς κινδύνου ή τις δραστηριότητες υψηλού κινδύνου, είτε με την προώθηση της χρήσης ασφαλών ή/και καθαρών τεχνολογιών είτε με άλλα καινοτόμα μέτρα.

>Κείμενο μετά την ψηφοφορία στο ΕΚ>

3. Έργα που παρέχουν καθοδήγηση για μέτρα ασφάλειας και υγείας που αφορούν έναν ή περισσότερους τομείς δραστηριότητας, ιδίως σε περισσότερα από ένα κράτη μέλη.

>Αρχικό κείμενο>

4. Θα παρασχεθεί επίσης υποστήριξη σε συγκεκριμένες πρωτοβουλίες εκπαίδευσης και κατάρτισης που αποβλέπουν στη βελτίωση της επίγνωσης της κοινοτικής νομοθεσίας και στη βελτίωση της ευαισθητοποίησης ως προς το εργασιακό περιβάλλον.

>Κείμενο μετά την ψηφοφορία στο ΕΚ>

4. Καινοτόμες προσεγγίσεις σε αναδυόμενους τομείς κινδύνου ή δραστηριότητες υψηλού κινδύνου, συμπεριλαμβανομένης της χρήσης ασφαλών και/ή καθαρών τεχνολογιών.

>Αρχικό κείμενο>

5. Στο πλαίσιο του προγράμματος SAFE θα εξετασθούν επίσης σχέδια που καταρτίζουν ευρωπαϊκοί οργανισμοί, μεμονωμένες επιχειρήσεις, εργοδότες ή εργαζόμενοι. Τα σχέδια αυτά θα παρέχουν τις κατευθυντήριες γραμμές για τη λήψη αποφάσεων σχετικά με την εφαρμογή μέτρων σε ολόκληρους τομείς δραστηριότητας, ιδίως, σε περισσότερα από ένα κράτη μέλη.

(Τροπολογία 19)

Παράρτημα ΙΙΙ, τμήμα Ι

>Αρχικό κείμενο>

Ι. Γενικά κριτήρια

>Κείμενο μετά την ψηφοφορία στο ΕΚ>

Ι. Γενικά κριτήρια

>Αρχικό κείμενο>

Για να είναι επιλέξιμα τα σχέδια που υποβάλλονται πρέπει να ικανοποιούν όλα τα ακόλουθα κριτήρια:

>Κείμενο μετά την ψηφοφορία στο ΕΚ>

Για να είναι επιλέξιμα για κοινοτική βοήθεια τα σχέδια που υποβάλλονται πρέπει να ικανοποιούν όλα τα ακόλουθα κριτήρια:

>Αρχικό κείμενο>

- να διαθέτουν καλή σχέση κόστους/απόδοσης;

>Κείμενο μετά την ψηφοφορία στο ΕΚ>

1. να δημιουργούν ευρωπαϊκή προστιθέμενη αξία;

>Αρχικό κείμενο>

- να δημιουργούν ευρωπαϊκή προστιθέμενη αξία, π.χ. μέσω διαρκούς πολλαπλασιαστικού αποτελέσματος σε ευρωπαϊκή κλίμακα;

>Κείμενο μετά την ψηφοφορία στο ΕΚ>

2. να έχουν σχέση με ανάγκες των ΜΜΕ;

>Αρχικό κείμενο>

- να επιδεικνύουν αποδοτικό και ισορροπημένο βαθμό συνεργασίας μεταξύ των διαφόρων εταίρων στα επίπεδα:

>Κείμενο μετά την ψηφοφορία στο ΕΚ>

3. να διαθέτουν καλή σχέση κόστους/απόδοσης;

>Αρχικό κείμενο>

* της μελέτης του σχεδίου;

>Κείμενο μετά την ψηφοφορία στο ΕΚ>

4. να διευκρινίζουν τα αναμενόμενα αποτελέσματα και τον τρόπο μέτρησής τους;

>Αρχικό κείμενο>

* της εφαρμογής του σχεδίου;

>Κείμενο μετά την ψηφοφορία στο ΕΚ>

5. να στοχεύουν σε αποτελέσματα δυνάμενα να μεταφερθούν;

>Αρχικό κείμενο>

* της οικονομικής συμμετοχής.

>Κείμενο μετά την ψηφοφορία στο ΕΚ>

6. να καθορίζουν τρόπους διάδοσης των αποτελεσμάτων αυτών;

>Κείμενο μετά την ψηφοφορία στο ΕΚ>

7. να αποφεύγουν αλληλεπικάλυψη σχεδίων που διενεργούνται σε εθνικό επίπεδο;

>Κείμενο μετά την ψηφοφορία στο ΕΚ>

8. να αποδεικνύουν τη δέσμευση πόρων από εταίρους που εμπλέκονται στο σχέδιο;

>Κείμενο μετά την ψηφοφορία στο ΕΚ>

9. να καταδεικνύουν την αναγκαιότητα της κοινοτικής χρηματοδότησης.

(Τροπολογία 28)

Παράρτημα ΙΙΙ, τμήμα ΙΙ

>Αρχικό κείμενο>

II. Κριτήρια αξιολόγησης

>Κείμενο μετά την ψηφοφορία στο ΕΚ>

II. Άλλα κριτήρια

>Αρχικό κείμενο>

Θα δοθεί προτεραιότητα σε σχέδια που ικανοποιούν, κατά τον καλύτερο δυνατό τρόπο, τα ακόλουθα κριτήρια. Πρέπει:

>Κείμενο μετά την ψηφοφορία στο ΕΚ>

Θα δοθεί προτεραιότητα σε δράσεις που θα πληρούν ένα ή περισσότερα από τα ακόλουθα κριτήρια. Πρέπει:

>Αρχικό κείμενο>

- να συμβάλλουν στην πρόληψη των αιτίων των ατυχημάτων και των επαγγελματικών ασθενειών αντί να επανορθώνουν τα αποτελέσματά τους;

>Κείμενο μετά την ψηφοφορία στο ΕΚ>

1. να συμβάλλουν στην πρόληψη ατυχημάτων και κινδύνων για την υγεία (αντί να ανακουφίζουν τα αποτελέσματά τους) και να προάγουν την προστασία της πνευματικής υγείας;

>Αρχικό κείμενο>

- να διευκολύνουν τη διαρκή ένταξη της ασφάλειας και της υγείας κατά την εργασία στη διοίκηση των επιχειρήσεων ή στη διαχείριση της ποιότητας των προϊόντων;

>Κείμενο μετά την ψηφοφορία στο ΕΚ>

2. να ενθαρρύνουν την καινοτομία ιδίως με την αντιμετώπιση των δραστηριοτήτων υψηλού κινδύνου;

>Αρχικό κείμενο>

- να προωθούν τη μεταφορά και την εκμετάλλευση καινοτόμων πειραμάτων σε ευρωπαϊκή κλίμακα;

>Κείμενο μετά την ψηφοφορία στο ΕΚ>

3. να έχουν καινοτόμο χαρακτήρα;

>Αρχικό κείμενο>

- να προάγουν τον κοινωνικό διάλογο;

>Κείμενο μετά την ψηφοφορία στο ΕΚ>

4. να υποστηρίζουν την ανάπτυξη πρακτικών λύσεων στους κινδύνους στο χώρο εργασίας;

>Αρχικό κείμενο>

- να προωθούν συνεχείς προσπάθειες και όχι ποσοτικά αποτελέσματα;

>Κείμενο μετά την ψηφοφορία στο ΕΚ>

5. να στοχεύουν στην αντιμετώπιση αποδεδειγμένων κινδύνων που είτε ήδη πλήττουν ή μπορεί να πλήξουν εργαζομένους και μειώνουν σημαντικά τους κινδύνους αυτούς;

>Αρχικό κείμενο>

- να ενθαρρύνουν την καινοτομία και την επιχειρηματική δραστηριότητα, ιδίως σε δραστηριότητες υψηλού κινδύνου;

>Κείμενο μετά την ψηφοφορία στο ΕΚ>

6. να επιδεικνύουν πιθανή αποτελεσματικότητα και πέρα από το χρόνο ζωής του έργου, π.χ. με ενσωμάτωση των πτυχών υγείας και ασφάλειας στις πρακτικές διαχείρισης.

>Αρχικό κείμενο>

- να υποστηρίζουν την ανάπτυξη πρακτικών λύσεων σε κινδύνους στο χώρο εργασίας;

>Αρχικό κείμενο>

- να υποστηρίζουν τη συνεργασία μεταξύ εταιριών;

>Κείμενο μετά την ψηφοφορία στο ΕΚ>

7. να προάγουν τον κοινωνικό διάλογο και τη συνεργασία μεταξύ εταιρειών;

>Αρχικό κείμενο>

- να συμβάλλουν επίσης στην εφαρμογή προγραμμάτων δράσης και κοινοτικών πολιτικών σχετικά με:

>Κείμενο μετά την ψηφοφορία στο ΕΚ>

8. να συμβάλλουν επίσης στην εφαρμογή προγραμμάτων δράσης και κοινοτικών πολιτικών σχετικά με:

>Αρχικό κείμενο>

- τη δια βίου μάθηση;

>Κείμενο μετά την ψηφοφορία στο ΕΚ>

- τη δια βίου μάθηση;

>Αρχικό κείμενο>

- την ισότητα των ευκαιριών;

>Κείμενο μετά την ψηφοφορία στο ΕΚ>

- την ισότητα των ευκαιριών;

>Αρχικό κείμενο>

- την ένταξη των ατόμων με ειδικές ανάγκες;

>Κείμενο μετά την ψηφοφορία στο ΕΚ>

- την ένταξη των ατόμων με ειδικές ανάγκες;

>Αρχικό κείμενο>

- την επαναφορά στην απασχόληση των μακροχρόνια ανέργων;

>Κείμενο μετά την ψηφοφορία στο ΕΚ>

- την επαναφορά στην απασχόληση των μακροχρόνια ανέργων;

>Αρχικό κείμενο>

- την πρόληψη ατυχημάτων του κοινού (οικιακών, αθλητικών, τροχαίων κλπ.);

>Κείμενο μετά την ψηφοφορία στο ΕΚ>

- την πρόληψη ατυχημάτων του κοινού (οικιακών, αθλητικών, τροχαίων κλπ.);

>Αρχικό κείμενο>

- κλαδικές πολιτικές (θα διευκρινιστούν);

>Κείμενο μετά την ψηφοφορία στο ΕΚ>

- κλαδικές πολιτικές (θα διευκρινιστούν);

>Αρχικό κείμενο>

- άλλα προγράμματα ή πολιτικές (θα διευκρινιστούν).

>Κείμενο μετά την ψηφοφορία στο ΕΚ>

- άλλα προγράμματα ή πολιτικές (θα διευκρινιστούν).

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου σχετικά με την έγκριση ενός προγράμματος μη νομοθετικών μέτρων για τη βελτίωση της ασφάλειας και της υγείας στο χώρο εργασίας (COM(95)0282 C4- 0386/95 - 95/0155(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο, (COM(95)0282 - 95/0155(CNS) ((EE C 262, 7.10.1995, σελ. 18.)),

- έχοντας κληθεί από το Συμβούλιο να γνωμοδοτήσει σύμφωνα με το Άρθρο 235 της Συνθήκης ΕΚ (C4-0386/95),

- έχοντας υπόψη το Άρθρο 58 του Κανονισμού του,

- έχοντας υπόψη την έκθεση της Επιτροπής Κοινωνικών Υποθέσεων και Απασχόλησης και τις γνωμοδοτήσεις της Επιτροπής Προϋπολογισμών, της Επιτροπής Νομικών Θεμάτων και Δικαιωμάτων των Πολιτών και της Επιτροπής Περιβάλλοντος, Δημόσιας Υγείας και Προστασίας των Καταναλωτών (Α4- 0099/96),

1. εγκρίνει την πρόταση της Επιτροπής, υπό την επιφύλαξη των τροπολογιών που της επέφερε το Κοινοβούλιο;

2. καλεί την Επιτροπή να τροποποιήσει αναλόγως την πρότασή της, σύμφωνα με το Άρθρο 189α(2) της Συνθήκης ΕΚ;

3. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής;

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.